ddrg/super_eurlex huggingface dataset:
(3)

be to, pagal 52 straipsnio 1 dalies c punktą valstybės narės privalo užtikrinti, kad vakcinas, naudotinas naminiams paukščiams ar kitiems nelaisvėje laikomiems paukščiams skiepyti nuo paukščių gripo, būtų leidžiama naudoti pagal Europos Parlamento ir Tarybos direktyvą 2001/82/EB (2) arba Europos Parlamento ir Tarybos reglamentą (EB) Nr. 726/2004 (3);
(3)

Sprendimo 2008/855/EB priedo I dalyje išvardytos valstybės narės ir jų teritorijos, kuriose epidemiologinė klasikinio kiaulių maro padėtis yra geriausia. Todėl Sprendimu 2008/855/EB nustatyta, kad valstybė narė, iš kurios siunta siunčiama, gali leisti išvežti gyvas kiaules iš ūkių, esančių to priedo I dalyje išvardytoje teritorijoje, į ūkius ar skerdyklas, esančias toje dalyje išvardytoje kitai valstybei narei priklausančioje teritorijoje, jei laikomasi tam tikrų sąlygų. Be to, šviežia kiauliena iš šiose teritorijose esančių kiaulių ūkių, taip pat mėsos pusgaminiai ir mėsos produktai, kurie pagaminti iš tokios kiaulienos arba kurių sudėtyje yra tokios kiaulienos, gali būti vežami į kitas valstybes nares;
2)

2 straipsnis iš dalies keičiamas taip: a) 1 dalies įžanginėje frazėje žodžiai „priede“ pakeičiami žodžiais „I priede“; b) 2, 3 ir 4 dalys pakeičiamos taip: „2. Valstybės narės netaiko Direktyvos 2006/43/EB 45 straipsnio auditoriams ir audito subjektams, kurie teikia audito išvadas dėl įmonių, įsteigtų šio sprendimo II priede išvardytose trečiosiose šalyse ir teritorijose, nuo 2010 m. liepos 2 d. iki 2015 m. liepos 31 d. prasidedančių finansinių metų metinių ar konsoliduotųjų finansinių ataskaitų, kaip nurodyta tos direktyvos 45 straipsnio 1 dalyje, jei atitinkamas auditorius ar audito subjektas valstybės narės kompetentingoms institucijoms pateikia visą toliau nurodytą informaciją: a) auditoriaus ar audito subjekto vardą ir pavardę (pavadinimą), adresą ir informaciją apie jo teisinę struktūrą; b) tinklo aprašą, jeigu auditorius arba audito subjektas priklauso tinklui; c) audito standartus ir nepriklausomumo reikalavimus, taikytus atitinkamo audito metu; d) audito subjekto vidaus kokybės kontrolės sistemos aprašą; e) ar atlikta ir kada atlikta paskutinė auditoriaus ar audito subjekto kokybės užtikrinimo peržiūra ir būtiną informaciją apie tos peržiūros rezultatus, jei šios informacijos neteikia trečiosios šalies kompetentinga institucija. Kai būtina informacija apie paskutinės kokybės užtikrinimo peržiūros rezultatus nėra viešai prieinama, valstybių narių kompetentingos institucijos tokią informaciją laiko konfidencialia. 3. Valstybės narės užtikrina, kad visuomenei būtų pateikti auditorių ir audito subjektų, kurie teikia audito išvadas dėl šio sprendimo II priede išvardytose trečiosiose šalyse įsteigtų įmonių metinių ar konsoliduotųjų finansinių ataskaitų, vardai ir pavardės (pavadinimai) bei adresai ir informacija, kad tų trečiųjų šalių ir teritorijų viešosios priežiūros, kokybės užtikrinimo, tyrimų ir sankcijų sistemos dar nepripažintos lygiavertėmis pagal Direktyvos 2006/43/EB 46 straipsnio 2 dalį. Siekdamos tų tikslų Direktyvos 2006/43/EB 45 straipsnyje nurodytos valstybių narių kompetentingos institucijos taip pat gali registruoti auditorius ir audito subjektus, kurie atlieka šio sprendimo II priede išvardytose trečiosiose šalyse įsteigtų įmonių metinių ar konsoliduotųjų finansinių ataskaitų auditą. 4. Nepaisant 2 dalies, valstybės narės gali taikyti savo tyrimų ir sankcijų sistemas auditoriams ir audito subjektams, kurie atlieka II priede išvardytose trečiosiose šalyse įsteigtų įmonių metinių ar konsoliduotųjų finansinių ataskaitų auditą.“; c) pridedama 5 dalis: „5. 2 dalis neturi įtakos bendradarbiavimo susitarimams dėl kokybės užtikrinimo peržiūros, kuriuos sudaro valstybės narės kompetentingos institucijos ir II priede nurodytos trečiosios šalies kompetentingos institucijos, jeigu tie susitarimai atitinka visus šiuos kriterijus: a) pagal tokį susitarimą kokybės užtikrinimo peržiūra atliekama vadovaujantis lygiateisiškumo principu; b) apie susitarimą iš anksto pranešama Komisijai; c) susitarimas netrukdo priimti bet kokį Komisijos sprendimą pagal Direktyvos 2006/43/EB 47 straipsnį.“;
(12)

atitinkamai Svazilandui turėtų būti leista dvejus metus taikyti laikiną nukrypti leidžiančią nuostatą dėl 500 tonų per metus persikų, kriaušių ir persikų ir (arba) kriaušių, ir (arba) ananasų mišinių vaisių sultyse, kurių KN kodai yra ex 2008 70 98, 2008 40 90 ir ex 2008 97 98;
(31)

Be to, nemažai vynuogių auginimo įmonių ir prekybininkų pateikė skundus dėl GfW, kuriuos teismas išnagrinėjo ir pasiūlė sudaryti atsiskaitymų sutartis. Pagal atsiskaitymų sutartis GfW būtų turėjusi sumokėti 70 % likusios pretenzijų sumos, o 30 % pretenzijų turėjo būti atsisakyta. Be to, teismas nusprendė, kad GfW turėtų padengti 80 % teismo išlaidų. Sudaryti panašias atsiskaitymų sutartis siūlė ir kiti teismai ir, atsižvelgdama į tai, GfW nebegalėjo tikėtis, kad kitos vynuogių auginimo įmonės ir prekybininkai sutiks atsisakyti 90 % likusių pretenzijų. Be to, kelios vynuogių auginimo įmonės ir prekybininkai dabar pareiškė reikalausią, kad būtų grąžinta visa likusioji 20 % dalis.
2012 m. rugpjūčio 16 d. Komisijos sprendimo 2012/481/ES, kuriuo nustatomi ekologiniai kriterijai, taikomi suteikiant ES ekologinį ženklą spausdintam popieriui, klaidų ištaisymas

( Europos Sąjungos oficialusis leidinys L 223, 2012 m. rugpjūčio 21 d. )

58 puslapis, 2 kriterijaus a punkte pateiktas pavojingumo ir rizikos frazių sąrašas:

yra:

turi būti:

62 puslapis, 3 kriterijus:

yra:

„Vertinimas ir patikra. Pareiškėjas turi pateikti atsparumo drėgmei priemonių ir klijų pašalinimo bandymo rezultatus. Orientaciniai bandymų metodai yra PTS metodas PTS-RH 021/97 (atsparumo drėgmei priemonės), INGEDE metodas 12 (netirpių klijų pašalinimas) arba lygiaverčiai bandymų metodai. Įrodant galimybę pašalinti dažus turi būti naudojama Europos popieriaus regeneravimo tarybos patvirtinta dažų pašalinimo rezultatų lentelė (1) arba lygiavertis bandymų metodas. Bandymai turi būti atliekami su 3 tipų popieriumi: nepadengtu, kreidiniu ir klijintu popieriumi. Jei kurio nors tipo spausdinimo dažai parduodami naudoti tik vieno ar dviejų specifinių tipų popieriui, pakanka išbandyti tik tų tipų popierių. Pareiškėjas pateikia patvirtinimą, kad kreidinio ir laminuoto spausdinimo popieriaus gaminiai atitinka 3 kriterijaus b punktą. Jei spausdinto popieriaus gaminio dalis yra lengvai nuimama (pvz., plastikinis viršelis arba daugkartinio naudojimo sąsiuvinio viršelis), perdirbamumo bandymas atliekamas be šios sudėtinės dalies. Tai, kad nepopierinės sudėtinės dalys yra lengvai pašalinamos, įrodoma popieriaus surinkimo bendrovės, perdirbimo bendrovės arba lygiavertės organizacijos patvirtinimu. Galima naudoti ir kompetentingos ir nepriklausomos trečiosios šalies siūlomus bandymų metodus, jei ji įrodė, kad juos taikant gaunami lygiaverčiai rezultatai.“,

turi būti:

„Vertinimas ir patikra. Pareiškėjas turi pateikti atsparumo drėgmei priemonių perdirbamumo ir klijų pašalinimo bandymo rezultatus. Orientaciniai bandymų metodai yra PTS metodas PTS-RH 021/97 (atsparumo drėgmei priemonės), INGEDE metodas 12 (netirpių klijų pašalinimas) arba lygiaverčiai bandymų metodai. Įrodant galimybę pašalinti dažus turi būti naudojama Europos popieriaus regeneravimo tarybos patvirtinta dažų pašalinimo rezultatų lentelė (1) arba lygiavertis bandymų metodas. Bandymai turi būti atliekami su 3 tipų popieriumi: nepadengtu, kreidiniu ir klijintu popieriumi. Jei kurio nors tipo spausdinimo dažai parduodami naudoti tik vieno ar dviejų specifinių tipų popieriui, pakanka išbandyti tik to (-ų) tipo (-ų) popierių. Pareiškėjas pateikia patvirtinimą, kad kreidinio ir laminuoto spausdinimo popieriaus gaminiai atitinka 3 kriterijaus c punktą. Jei spausdinto popieriaus gaminio dalis yra lengvai nuimama (pvz., plastikinis viršelis arba daugkartinio naudojimo sąsiuvinio viršelis), perdirbamumo bandymas atliekamas be šios sudėtinės dalies. Tai, kad ne popierinės sudedamosios dalys yra lengvai pašalinamos, įrodoma popieriaus surinkimo bendrovės, perdirbimo bendrovės arba lygiavertės organizacijos suteikiamu patvirtinimu. Galima naudoti ir kompetentingos nepriklausomos trečiosios šalies siūlomus bandymų metodus, jei ji įrodė, kad juos taikant gaunami lygiaverčiai rezultatai.“;
(61)

Be to, Danijos valdžios institucijos nurodė, kad 1995–2002 m. perteklius atspindėjo pagrįstą grąžos koeficientą atsižvelgiant į TV2 apyvartą. Be to, šis kapitalas buvo reikalingas apsisaugoti nuo staigaus reklamos pajamų kritimo, nes TV2 pagal įstatymus negali imti paskolų, viršijančių 4 % metinės apyvartos. Be to, Danijos valdžios institucijų teigimu, valstybė veikė laikydamasi „rinkos ekonomikos investuotojo principo“, nes TV2 nuosavas kapitalas neviršijo dalies, kurią investuotų įprastas rinkos investuotojas. Toks kapitalas neprieštarauja Sutarčiai, jeigu kapitalas nėra naudojamas TV2 komercinės veiklos kompleksiniam finansavimui.
(20)

2010 m. gegužės 6 d. sprendimu Teisingumo Teismas patenkino Simvoulio tis Epikreatias (Valstybės tarybos) prašymą priimti prejudicinį sprendimą pagal EB sutarties 234 straipsnį (dabar – SESV 267 straipsnis), visų pirma dėl ES viešųjų pirkimų taisyklių taikymo minėtai viešųjų pirkimų procedūrai. Be kita ko, Teisingumo Teismas padarė išvadą, kad sutartis, kurią numatoma pasirašyti užbaigus minėtą konkursą, vertinama kaip visuma, nepatenka į viešųjų pirkimų direktyvų taikymo sritį (7). Be to, Teismas atkreipė dėmesį, kad ši išvada nereiškia, kad sudarant tokią sutartį neturi būti laikomasi pagrindinių Sutarties taisyklių ir bendrųjų principų, visų pirma susijusių su įsisteigimo laisve ir laisvu kapitalo judėjimu.
1.

Šalių bendradarbiavimo veiklos atveju intelektinei nuosavybei, sukurtai atliekant bendrus tyrimus, t. y. tyrimus, kuriuos remia abi Šalys, technologijų valdymo plane (TVP) turi būti taikomi šie principai: a) per pagrįstą laikotarpį Šalys praneša viena kitai apie bet kokias intelektinės nuosavybės teises, įgytas pagal šį Susitarimą (arba atitinkamus įgyvendinimo susitarimus); b) jeigu nesusitarta kitaip, abi Šalys be jokio teritorinio apribojimo naudojasi bendrus mokslinius tyrimus atliekant sukurtos intelektinės nuosavybės teisėmis ir turtinėmis teisėmis; c) kiekviena Šalis stengiasi laiku apsaugoti intelektinę nuosavybę, į kurią ji įgijo teises ir turtines teises pagal TMP; d) kiekvienai Šaliai suteikiama neišimtinė, neatšaukiama ir nemokama licencija naudoti bet kokią intelektinę nuosavybę pagal šį Susitarimą tik mokslinių tyrimų tikslais; e) kuriant intelektinę nuosavybę dalyvavę kviestiniai mokslo darbuotojai intelektinės nuosavybės teises ir priimančiųjų institucijų iš tokių intelektinės nuosavybės teisių licencijavimo uždirbto autoriaus honoraro dalį gauna laikantis priimančiųjų institucijų veiklos nuostatų. Suteikdama pirmiau minėtas intelektinės nuosavybės teises ir autoriaus atlyginimo dalis kiekviena Šalis kviestiniams mokslo darbuotojams taiko ne mažiau palankias sąlygas nei savo šalies piliečiams. Be to, pagal priimančiosios institucijos politiką ir atitinkamus taikytinus Šalių įstatymus suteikiant apdovanojimus, premijas, išmokas ir bet kokį kitą atlygį, kiekvienam išradėju laikomam kviestiniam mokslo darbuotojui taikomos tokios pat sąlygos, kaip ir priimančiosios Šalies piliečiams.
2.

Toliau nurodytų ekspertų vardai ir pavardės iš II priedo perkeliami į I priedą: Vartotojų saugos mokslinis komitetas Pavardė Vardas Priklausymas institutui arba organizacijai NIELSEN Elsa Technical University of Denmark, Søborg, Denmark VAN BENTHEM Jan National Institute for Public Health and the Environment (RIVM), Bilthoven, the Netherlands Pavojų sveikatai ir aplinkai mokslinis komitetas Pavardė Vardas Priklausymas institutui arba organizacijai ALTENBURGER Rolf Helmholtz Centre for Environmental Research, Leipzig, Germany KRÄTKE Renate Federal Institute for Risk Assessment (BfR), Berlin, Germany Atsirandančių ir nustatomų naujų pavojų sveikatai mokslinis komitetas Pavardė Vardas Priklausymas institutui arba organizacijai HENSTEN Arne University of Tromsö, Tromsö, Norway
(95)

Trečia, Komisija pareiškia, kad, remiantis Teisingumo Teismo praktika (61), jei valstybės narės netraktuoja tarpvalstybinio verslo jungimo taip pat, kaip nacionalinio verslo jungimo, tai gali būti iš Sutarties atsirandančių įsipareigojimų pažeidimas. Iš tikrųjų, kai nacionaliniame įstatyme nustatytas skirtingas bendrovių traktavimas, atsižvelgiant į nacionalinį ar tarpvalstybinį susijungimo pobūdį, tai greičiausiai neleidžia įgyvendinti įsisteigimo laisvės, nustatytos Sutartimi. Tiksliau, „šis nevienodas traktavimas reiškia apribojimą EB 43 ir 48 straipsnių prasme, kuris prieštarauja įsisteigimo teisei ir gali būti priimtinas tik tada, kai juo siekiama teisėto, su Sutartimi suderinamo tikslo ir jei jis yra pateisinamas privalomaisiais bendrojo intereso pagrindais. Be to, tokiu atveju būtina, kad jo taikymas būtų tinkamas taip siekiamo tikslo pasiekimui ir neviršytų to, kas būtina jam pasiekti“ (62). Be to, reikėtų prisiminti, kad Komisijai suteikta veiksmų laisvė taikyti Sutarties 87 straipsnio 3 dalį neleidžia jai suteikti valstybėms narėms leidimą nukrypti nuo Bendrijos teisės nuostatų, išskyrus nuostatas, susijusias su Sutarties 87 straipsnio 1 dalimi (63).
PRIEDAS

LAIŠKAS

Gerb. Prezidente,

Gerb. Ministre Pirmininke,

Europos Sąjunga džiaugiasi Gvinėjos Respublikos padaryta pažanga siekiant konstitucinės tvarkos atkūrimo, ypač po to, kai 2010 m. surengti taikūs prezidento rinkimai ir savo pareigas pradėjo eiti teisėtai išrinktas prezidentas bei paskirta civilinė Vyriausybė. Neseniai surengti prezidento rinkimai – tai pirmieji tikrai atviri ir konkurencingi rinkimai po Gvinėjos Respublikos nepriklausomybės paskelbimo, be to, labai svarbus žingsnis grįžtant prie demokratinio teisėtumo.

Dabar jūsų laukia didžiulė užduotis – užtikrinti šalies stabilumą ir ekonominį augimą, kurios jau ėmėtės, priimdami plačių užmojų reformų programą. Suvokdama ekonominius ir socialinius sunkumus, su kuriais susiduria Gvinėjos Respublika, ir siekdama padėti jums šiuo paskutiniu, tačiau svarbiu politinio perėjimo laikotarpiu, Europos Sąjungos Taryba nusprendė peržiūrėti su paskutiniu Europos Sąjungos ir Gvinėjos Respublikos bendradarbiavimo atnaujinimo etapu susijusias sąlygas, t. y. 10-ojo Europos plėtros fondo (EPF) šalies strategijos dokumento ir nacionalinės orientacinės programos (ŠST/NOP), kurie bus taikomi bendradarbiavimui su Gvinėjos Respublika iki 2013 m., pasirašymą.

Taikydama šį sprendimą Europos Sąjunga galės su Gvinėjos Respublika pasirašyti ŠST/NOP iškart po to, kai jie bus parengti ir kai Gvinėjos institucijos atsiųs Europos Sąjungai oficialų pranešimą su smulkiu kompetentingų institucijų parengtu ir patvirtintu parlamento rinkimų surengimo iki 2011 m. pabaigos tvarkaraščiu.

Pasirašius ŠST/NOP bus galima mobilizuoti tiesioginei paramai gyventojams (pagrindinėms socialinėms paslaugoms) skirtas lėšas. Be to, bus galima tęsti techninį kitų šiuose dokumentuose numatytų projektų ir programų, taip pat būsimų naujų Europos investicijų banko (EIB) (1) operacijų, vertinimą, tačiau lėšų iš šių fondų išmokėjimas bus galimas tik po to, kai bus surengti laisvi ir skaidrūs parlamento rinkimai.

Europos Sąjungos manymu, prezidento rinkimai yra svarbiausi pereinant prie demokratijos, tačiau parlamento rinkimai ir naujo demokratiškai išrinkto parlamento veiklos pradžia itin svarbūs užbaigiant perėjimą prie demokratijos ir nustatant visą demokratinę sistemą. Europos Sąjunga tikisi, kad parlamento rinkimai bus surengti ne vėliau kaip 2011 m. paskutinį ketvirtį (kaip paskelbė Gvinėjos valdžios institucijos), ir pasirengusi finansiškai paremti rinkimų organizavimą (preliminari suma – 5 mln. eurų).

Europos Sąjunga įsipareigoja pagal Kotonu susitarimo 8 straipsnį toliau palaikyti reguliarų politinį dialogą su Gvinėjos Vyriausybe pagrindiniais šio susitarimo klausimais, nurodytais jo 9 straipsnyje, kaip antai žmogaus teisių, demokratinių principų ir teisinės valstybės, nacionalinio susitaikymo, nebaudžiamumo nutraukimo ir politinio, teisminio bei ekonominio valdymo reformų ir saugumo sektoriaus reformų klausimais.

Gvinėjos Respublikos Vyriausybė, įgyvendindama plačių užmojų tvaraus ekonominio augimo ir savo gyventojų gerovės atkūrimo planus, gali ir toliau tikėtis Europos Sąjungos paramos ir pagalbos.

Reiškiame Jums, pone Prezidente ir pone Ministre Pirmininke, savo didžią pagarbą.
(9)

Visų pirma, susirūpinimą kelia vienuolikos nenustatytų gamybos priemaišų poveikis vartotojams. Be to, nebuvo pakankamai įvertintas galimas požeminio vandens užteršimas 1,3-dichlorpropenu, jo atitinkamu toksišku skilimo produktu (EZ)-3-chlorakrilo rūgštimi ir vienuolika nenustatytų gamybos priemaišų, taip pat galimas ilgalaikis dešimties gamybos priemaišų plitimas atmosferoje. Be to, nustatyta, kad rizika atsitiktinai paveiktiems organizmams nėra priimtina.
(1)

Valstybės narės gali nuspręsti pripažinti trečiųjų šalių išduotus jūrininkų kvalifikacijos pažymėjimus, jei Komisija pripažįsta, kad atitinkama trečioji šalis laikosi 1978 m. Tarptautinės konvencijos dėl jūreivių parengimo, jų diplomavimo ir budėjimo laive (angl. STCW, Convention on Standards of Training, Certification and Watchkeeping for Seafarers) su pakeitimais (STCW konvencija) (2) reikalavimų.
(9)

Kai kurių suinteresuotųjų šalių teigimu atrinkti netipiški ES gamintojai, o jų atranka buvo nenuosekli, todėl žalos analizėje yra trūkumų. Visų pirma teigta, kad atranka buvo nereikalinga todėl, kad yra mažai gamintojų. Be to, teigta, kad dirbtinai išskaidžius bendrovių grupes į atskirus juridinius asmenis nebūtų atrinktos kai kurios rinkos lyderės (Artenius, M&G Polimeri), o atrankos būdas nenuoseklus, nes buvo atrinktos ir dvi bendrovių grupės. Taip pat teigta, kad atrankos rezultatas nebuvo tipiškas, nes nebuvo atrinktas nei vienas gamintojas, susijusiam PET perdirbėjui parduodantis pakankamai didelį produkcijos kiekį. Todėl institucijos tariamai negalėjo įvertinti faktinių Sąjungos pramonės tiekimo pajėgumų ir neatsižvelgė į Sąjungos pramonės interesų konfliktą. Be to, viena bendrovė nepateikė visos būtinos informacijos ir nebuvo atrinkta, todėl rezultato tipiškumas tariamai sumažėjo iki 28 % ES produkcijos. Tos pačios suinteresuotosios šalys teigė, kad atrankos rezultatas nėra statistiškai tinkamas.
LT Europos Sąjungos oficialusis leidinys L 168/22

KOMISIJOS SPRENDIMAS

2010 m. liepos 1 d.

dėl papildomų dienų, kurias laivai gali būti TJTT VIIIc ir IXa kvadratuose, išskyrus Kadiso įlanką, skyrimo Ispanijai

(pranešta dokumentu Nr. C(2010) 4330)

(Tekstas autentiškas tik ispanų kalba)

(2010/370/ES)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2009 m. sausio 16 d. Tarybos reglamentą (EB) Nr. 43/2009, kuriuo 2009 metams nustatomos tam tikrų žuvų išteklių ir žuvų išteklių grupių žvejybos galimybės ir susijusios sąlygos, taikomos Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus (1), ypač į jo IIB priedo 9 punktą,

kadangi:

(1) Reglamento (EB) Nr. 43/2009 IIB priedo 7 punkte nustatytas didžiausias dienų, kurias Bendrijos laivai, kurių bendras ilgis yra 10 metrų arba daugiau ir kurie turi tralų, daniškų velkamųjų tinklų arba panašių žvejybos įrankių, kurių tinklinio audeklo akių dydis yra 32 mm arba didesnis, žiauninių tinklų, kurių tinklinio audeklo akių dydis yra 60 mm arba didesnis, arba inkarinių ūdų, gali būti TJTT VIIIc ir IXa kvadratuose, išskyrus Kadiso įlanką, nuo 2009 m. vasario 1 d. iki 2010 m. sausio 31 d., skaičius.

(2) IIB priedo 9 punktu Komisijai suteikiama teisė atsižvelgiant į po 2004 m. sausio 1 d. visam laikui nutrauktą žvejybos veiklą skirti papildomų dienų, kurias laivai, turintys tokių žvejybos įrankių, gali būti minėtame geografiniame rajone.

(3) 2009 m. lapkričio 11 d. Ispanija pateikė duomenų, iš kurių matyti, kad po 2004 m. sausio 1 d. veiklą visam laikui nutraukė dvylika žvejybos laivų. Atsižvelgiant į pateiktus duomenis ir taikant IIB priedo 9.1 punkte nustatytą skaičiavimo būdą, turėtų būti skirtos devynios papildomos dienos jūroje Ispanijos laivams, turintiems to priedo 3 punkte nurodytų žvejybos įrankių, laikotarpiui nuo 2009 m. vasario 1 d. iki 2010 m. sausio 31 d.

(4) Šiame sprendime numatytos priemonės atitinka Žuvininkystės ir akvakultūros komiteto nuomonę,

PRIĖMĖ ŠĮ SPRENDIMĄ:

1 straipsnis

Didžiausias dienų, kurias žvejybos laivai, kurie plaukioja su Ispanijos vėliava, turi Reglamento (EB) Nr. 43/2009 IIB priedo 3 punkto nurodytų žvejybos įrankių ir kuriems netaikoma nei viena iš to priedo 7.2 punkte nurodytų specialiųjų sąlygų, gali būti TJTT VIIIc ir IXa kvadratuose, išskyrus Kadiso įlanką, skaičius, nurodytas to priedo I lentelėje, pakeičiamas į 184 dienas per metus.

2 straipsnis

Šis sprendimas skirtas Ispanijos Karalystei.

Parengta Briuselyje, 2010 m. liepos 1 d. Komisijos vardu Maria DAMANAKI Komisijos narė

(1) OL L 22, 2009 1 26, p. 1.
(1)

Žemės drebėjimas laikomas nelaime, numatyta Reglamento (EB) Nr. 1186/2009 XVII skyriaus C punkte, todėl tikslinga leisti be muitų importuoti to reglamento 74–80 straipsnių reikalavimus atitinkančias prekes.
(4)

Pagal Susitarimo 24 straipsnio 2 dalies c punktą Jungtinis komitetas yra atsakingas už Susitarimo 1 priedo dėl keleivinio kelių transporto operatoriams taikomų sąlygų ir Susitarimo 2 priedo dėl tarpmiestiniams ir miesto autobusams taikomų techninių standartų pritaikymą. Be to, pagal Susitarimo 24 straipsnio 2 dalies e punktą Jungtinis komitetas yra atsakingas už su Susitarimo 8 straipsnyje nurodytomis socialinėmis nuostatomis susijusių reikalavimų pritaikymą, siekiant įtraukti naujas priemones, kurių ėmėsi Sąjunga.
Manufactured and sold by GB Metal Products Co., Ltd, Zhuanlu Town, Dingzhou, Hebei or manufactured by GB Metal Products Co., Ltd, Zhuanlu Town, Dingzhou, Hebei and sold by its related sales company GB International Trading Shanghai Co Ltd, B301-310 Yinhai Building., 250 Cao Xi Road., Shanghai

A712
(25)

Italija teigia, kad antrasis etapas pasižymės ypatingai aukštu vidiniu įplaukų rodikliu (25 %) ir didele grynąja dabartine verte. Be to, dėl pelningumo perspektyvų Italijos valdžios institucijos atnaujino savo finansinius planus. Buvo paaiškinta, kad nepaisant to, jog antrojo etapo komercinis planas trunka iki 2020 m., įmonė turėtų turėti teigiamą veiklos maržą ir gauti pelną pradedant 2010 m. Be to, numatyta, jog nuo 2010 m. „Ottana Energia“ gaus 2 % kapitalo grąžą, o nuo 2011 m. – vidutiniškai 3 %; Italijos nuomone, tai atitinka arba viršija konkurentų grąžą, kuri, kaip teigiama, yra 2 %.
(20)

Be to, gavusi Liuksemburgo valdžios institucijų pateiktą prašymą nukrypti nuo USE gairių (žr. 4 konstatuojamąją dalį), Komisija suabejojo, ar pagalba, kuri gali būti teikiama Liuksemburge, suderinama su minėtomis gairėmis.
(7)

Reglamento (EB) Nr. 2037/2000 4 straipsnio 4 dalies i punkto b papunkčiu draudžiama naudoti ir tiekti rinkai chlorfluorangliavandenilių, išskyrus jų naudojimo atvejus, kurie priskiriami svarbiausioms reikmėms pagal to reglamento 3 straipsnio 1 dalyje nustatytas sąlygas. Nustačius tokias nesvarbias reikmes, sumažėjo CFA, naudojamų Europos bendrijos rinkai tiekiamų fiksuotų dozių inhaliatorių gamybai, poreikis. Be to, Reglamento (EB) Nr. 2037/2000 4 straipsnio 6 dalimi draudžiama importuoti ir tiekti rinkai CFA turinčius FDI, išskyrus atvejus, kai CFA naudojimas juose priskiriamas svarbiausioms reikmėms pagal 3 straipsnio 1 dalyje aprašytas sąlygas.